Rahkakääpä

Rahkakääpä (Postia balsamina) on  uhanalaiseksi (VU) määritelty kääpälaji. Suomessa sitä on löydetty Lapin ja Kainuun vanhoista metsistä ja sen ainoa isäntäpuulaji on kuusi.

Rahkakääpä elää jo lahonneessa, maassa makaavassa ja sammaloituneessa puussa, joten itiöemän löytyminen vaatii usein maapuun kääntämistä ympäri. Kasvumuoto on resupinaattinen tai puoliresupinaattinen ja yksivuotinen. Tuoreena itiöemä on vetinen ja venyvä, kuivana kutistunut ja hauras. Väritys valkoinen tai vanhana heikosti kellertävä, puoliresupinaattisen muodon lakeissa voi olla heikkoja vöitä ja harmaanruskeaa sävyä. Pillipinta on loivakyhmyinen ja pisaroiden jättämillä kuopilla. Pillit ovat kulmikkaita ja niiden koko vaihtelee, 1–5 millimetrillä. Melko mauton ja hajuton.

Vertaa lajeihin: korpiludekääpä, poimulakkikääpä ja palsamikääpä.

Lähteet

Aiheesta muualla 
Laji.fi: Rahkakääpä (Postia balsamina)

Haprakäävät
Ruskolahosienet